વીડી (તા. અંજાર)
ભારતના ગુજરાત રાજ્યના કચ્છ જિલ્લાના અંજાર તાલુકામાં આવેલું એક  ગામ છે. આ ગામના લોકોનો મુખ્ય વ્યવસાય ખેતી, ખેતમજૂરી, નોકરી તેમ જ પશુપાલન છે. આ ગામમાં મુખ્યત્વે મગ , તલ, બાજરી, જુવાર,  રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

વીડી ગામ તાલુકા મથક અંજારથી ૪ કિમીના અંતરે આવેલું છે.

ઇતિહાસ 
વીડી ગામ કચ્છ ગુર્જર ક્ષત્રિયો દ્વારા સ્થાપેયલ ૧૯ ગામોમાંનું એક છે.
 જોકે, ૨૬ જાન્યુઆરી ૨૦૦૧ના ધરતીકંપમાં ગૂર્જર ક્ષત્રિયોએ બનાવેલ જૂના મકાનોમાંથી મોટાભાગના નષ્ટ પામ્યા હતા.

જાણીતા વ્યક્તિઓ 
કચ્છ ગૂર્જર ક્ષત્રિયો માંથી કેટલાક રેલ્વેના કોન્ટ્રાક્ટર બન્યા હતા અને ૧૮૬૦-૧૯૧૦ના સમયગાળામાં ખ્યાતિ પામ્યા હતા.

વીડી ગામ ક્રિકેટ ખેલાડી રાજેશ ચૌહાણના વડવાઓનું ગામ છે.

મંદિરો 
વીડી ગામની બહાર ગુફામાં હનુમાન મંદિર આવેલું છે, જે ખૂબ પ્રખ્યાત છે. ગામમાં ગૂર્જર ક્ષત્રિયોના કુળદેવીના મંદિરો આવેલા છે.

સંદર્ભ

અંજાર તાલુકો